

 สำเนาคู่ฉบับ

-สำเนา-

|  |  |  |
| --- | --- | --- |
| ที่ มท 0808.๓/ว  |  | สำนักงานเงินทุนส่งเสริมกิจการองค์การบริหารส่วนตำบลสำนักบริหารการคลังท้องถิ่นกรมส่งเสริมการปกครองท้องถิ่นถนนนครราชสีมา เขตดุสิต กทม. 10300 |

 เมษายน 256๗

###### เรื่อง การเลือกนายกองค์การบริหารส่วนตำบลเป็นกรรมการในคณะกรรมการเงินทุนส่งเสริมกิจการองค์การบริหารส่วนตำบล ตามระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

###### เรียน นายกองค์การบริหารส่วนตำบล ทุกแห่ง

อ้างถึง หนังสือสำนักงาน ง.ส.ต. ที่ มท 0808.๓/ว 1247 ลงวันที่ 20 มีนาคม 2567

สิ่งที่ส่งมาด้วย 1. บัญชีรายชื่อผู้แทนนายกองค์การบริหารส่วนตำบล จำนวน 1 ฉบับ

 2. บัตรเลือกผู้แทนนายกองค์การบริหารส่วนตำบล จำนวน 1 ฉบับ 3. ซองสีน้ำตาลสำหรับบรรจุบัตรเลือกผู้แทนนายกองค์การบริหารส่วนตำบล จำนวน 1 ซอง

 4. ซองสีขาวสำหรับใส่ซองสีน้ำตาลบรรจุบัตรเลือกผู้แทน

 นายกองค์การบริหารส่วนตำบล จำนวน 1 ซอง

###### ตามที่ สำนักงานเงินทุนส่งเสริมกิจการองค์การบริหารส่วนตำบลได้แจ้งให้จังหวัดจัดส่งรายชื่อ ผู้แทนนายกองค์การบริหารส่วนตำบลของจังหวัด เพื่อจัดทำบัญชีรายชื่อผู้แทนนายกองค์การบริหารส่วนตำบลเพื่อให้นายกองค์การบริหารส่วนตำบลเลือกกันเองเป็นกรรมการเงินทุนส่งเสริมกิจการองค์การบริหาร ส่วนตำบล ตามหลักเกณฑ์และวิธีการที่กำหนดไว้ในประกาศคณะกรรมการเงินทุนส่งเสริมกิจการองค์การบริหารส่วนตำบล เรื่อง หลักเกณฑ์และวิธีการการเลือกนายกองค์การบริหารส่วนตำบลเป็นกรรมการในคณะกรรมการเงินทุนส่งเสริมกิจการองค์การบริหารส่วนตำบล ลงวันที่ ๔ มีนาคม 2567 ความละเอียดตามหนังสือที่อ้างถึง นั้น

 สำนักงานเงินทุนส่งเสริมกิจการองค์การบริหารส่วนตำบลขอเรียนว่า ได้จัดทำบัตรเลือกผู้แทนนายกองค์การบริหารส่วนตำบลเป็นกรรมการเงินทุนส่งเสริมกิจการองค์การบริหารส่วนตำบลเสร็จเรียบร้อยแล้ว โดยภาคเหนือเลือกผู้แทนได้จำนวนสองคน ภาคกลางเลือกผู้แทนได้จำนวนหนึ่งคน ภาคตะวันออกเลือกผู้แทนได้จำนวนหนึ่งคน ภาคตะวันออกเฉียงเหนือเลือกผู้แทนได้จำนวนสามคน และภาคใต้เลือกผู้แทนได้จำนวน หนึ่งคน จึงขอให้นายกองค์การบริหารส่วนตำบลดำเนินการ ดังนี้

 1. ให้นายกองค์การบริหารส่วนตำบล กากบาท “X” ลงในช่องทำเครื่องหมายที่มีรายชื่อนายกองค์การบริหารส่วนตำบลที่ตนเห็นสมควรเป็นกรรมการฯ ในบัตรเลือกผู้แทนฯ ตามสัดส่วนที่กำหนดไว้
ในแต่ละภาค รายละเอียดปรากฏตามสิ่งที่ส่งมาด้วย ๒ และลงลายมือชื่อของผู้เลือกในบัตรเลือกผู้แทนฯ
แล้วบรรจุใส่ซองสีน้ำตาลปิดผนึก และใส่ซองสีขาวที่สำนักงานเงินทุนส่งเสริมกิจการองค์การบริหารส่วนตำบล กรมส่งเสริมการปกครองท้องถิ่นส่งให้อีกชั้นหนึ่ง รายละเอียดปรากฏตามสิ่งที่ส่งมาด้วย 3 - 4

/2. ให้ส่งซอง…

-๒-

 2. ให้ส่งซองสีขาวตามข้อ 1 ถึงสำนักงานเงินทุนส่งเสริมกิจการองค์การบริหารส่วนตำบล
กรมส่งเสริมการปกครองท้องถิ่น ทางไปรษณีย์ลงทะเบียนตอบรับ ภายในวันที่ ๒๔ พฤษภาคม 256๗ โดยจะถือวันที่ลงทะเบียนต้นทางเป็นวันส่ง หากพ้นกำหนดนี้แล้วจะถือว่า องค์การบริหารส่วนตำบลนั้นสละสิทธิ์
ในการเลือกผู้แทนฯ ครั้งนี้ โดยกำหนดให้มีการนับคะแนน ในวันที่ ๓1 พฤษภาคม 256๗ เวลา 09.๓0 น.
ณ สำนักงานเงินทุนส่งเสริมกิจการองค์การบริหารส่วนตำบล อาคาร 4 ชั้น ๔ กรมส่งเสริมการปกครองท้องถิ่น ถนนนครราชสีมา แขวงดุสิต เขตดุสิต กรุงเทพมหานคร และหากมีผู้ได้คะแนนสูงสุดเท่ากันหลายท่าน
จะใช้วิธีจับสลาก

 จึงเรียนมาเพื่อพิจารณา

ขอแสดงความนับถือ

(นายศิริพันธ์ ศรีกงพลี)

รองอธิบดี รักษาราชการแทน

อธิบดีกรมส่งเสริมการปกครองท้องถิ่น

 ประธานอนุกรรมการเงินทุนส่งเสริมกิจการองค์การบริหารส่วนตำบล

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทรศัพท์ 0-2241-9000 ต่อ 1426

ไปรษณีย์อิเล็กทรอนิกส์ : dla0808.3b@gmail.com

ผู้ประสานงาน : พชร พลอยทับทิม โทร. 08-0069-7849

ร.อสถ.......................................

ผอ.สน.คท.................................

ผอ.กง.คร. ...............................

หน.ฝ. …………………………………

หน.ง. ………………………………....

จนท. ...…………….............……...